[{"text_idx": "#000001", "text": "Por fari tiujn 4 ekzemplerojn oni ellaboris lignajn prestipojn kaj poste ec\u0302 metalajn prestipojn. Kiel vi pensas pri tio? C\u0302u ellabori c\u0302iujn prestipojn por 4 ekzempleroj estas ekonomie, au\u0306c\u0302u skribi per mano estas ekonomie?Permana skribo estas multe pli ekonomia."}, {"text_idx": "#000002", "text": "Kial do oni presis la libron? Se oni skribas permane, povas esti eraro ec\u0302 malgranda.Se oni postlasas tiel faritajn 4 ekzemplerojn, povas okazi, ke c\u0302iuj el la 4 ekzempleroj estas malsamaj."}, {"text_idx": "#000003", "text": "En tiu kazo la posteuloj ne povas scii, kiu estas la korekta versio. Kaj tial oni faris 4 presitajn librojn tute samajn. Povas esti, ke ekzistas ia eraro, sed ec\u0302 en tiu kazo c\u0302iuj libroj estu samaj. Tio estis la intenco de tiama komisiono.Tiel niaj prapatroj postlasis la 500-jarajn registrojn."}, {"text_idx": "#000004", "text": "Unesko kontrolis la registrojn dum 500 jaroj tiel severe kaj detale faritajn fare de la oficialaj registristoj, kaj trovis, ke nur la dinastio Joseon havas tian registron en la mondo. Tio entute estas 64,000,000 literoj."}, {"text_idx": "#000005", "text": "Tiu sumo estas tiel granda, ke se vi legas g\u0302in, unu literon en unu sekundo dum 4 horoj c\u0302iutage, vi bezonas 11.2 jarojn. Ni do povas diri, ke en Koreio ne ekzistas homo, kiu oficiale studis la tuton de la Kroniko de Dinastio Joseon."}, {"text_idx": "#000006", "text": "Eble vi povus demandi, c\u0302u la registristo vere skribis c\u0302ion juste? Ankau\u0306 li estas homo, do li povus skribi ne juste. Mi do diros al vi, kian sistemon havis la dinastio Joseon, por ke la registristo skribu juste kaj objektive."}, {"text_idx": "#000007", "text": "Post la surtronig\u0302o de la reg\u0302o Sejong li tre multe volis legi la kronikon de Taejong, sia patro. Li havis grandan scivolon, kiel skribis la registristo. Li do diris, ke li volas legi g\u0302in."}, {"text_idx": "#000009", "text": "\u201cVia reg\u0302a mos\u0302to, bonvole ne legu g\u0302in.\u201d\u201cKial?\u201d\u201cSe vi legas la kronikon de la patroreg\u0302o, la registristo ne povas skribi objektive pro timo.\u201d"}, {"text_idx": "#000010", "text": "Li do eltenis kaj ne legis g\u0302in."}, {"text_idx": "#000013", "text": "\u201cVia reg\u0302a mos\u0302to, bonvole ne legu g\u0302in.\u201d"}, {"text_idx": "#000014", "text": "\u201cSe vi legosg\u0302in, la sekva reg\u0302o ankau\u0306 volos legi g\u0302in, kaj ankau\u0306 la sekva reg\u0302o volos legi g\u0302in. En tiu kazo la juna registristo ne povos objektive skribi la historion. Kaj tial bonvole ne legu g\u0302in, kaj plue bonvole faru reg\u0302an ordonon, ke neniu reg\u0302o de ladinastio Joseon legu la dinastian kronikon eterne.\u201d"}, {"text_idx": "#000016", "text": "\u201cJes, vi pravas.\u201d Kaj li publikigis reg\u0302an ordonon, ke li mem ne legos g\u0302in, kaj neniu reg\u0302o de la dinastio Joseon legu g\u0302in eterne."}, {"text_idx": "#000017", "text": "Sed verdire la reg\u0302o Jungjong foje legis g\u0302in kas\u0302e, kaj tio ankau\u0306 estis registrita en la kroniko. Sed la principo estis, ke neniu reg\u0302o devas legi g\u0302in."}, {"text_idx": "#000018", "text": "Se la reg\u0302o ne povas legi g\u0302in, c\u0302u aliaj korteganoj povas? Tute ne. Se la korteganoj ne povas, c\u0302u la provincaj registoj povas? Ne. Kaj doc\u0302u la popolanoj povas? Tute ne."}, {"text_idx": "#000019", "text": "Jen ni devas profunde pensi. Por kiu kaj por kio ili do tiel penoplene kaj detale registris c\u0302iutagajn spurojn de la reg\u0302o dum 500 jaroj? Jes, por ni, por nuna korea popolo."}, {"text_idx": "#000020", "text": "Mi komprenas ilian sintenon jene."}, {"text_idx": "#000021", "text": "Tiu c\u0302i lando dau\u0306ros eterne, kaj niaj samsangaj posteuloj senc\u0302ese vivos en tiuc\u0302i lando. Ni do devas postlasi nian historian registron de la kulturo, sistemo, kaj stilo, esperante, ke ili povu krei pli belan kaj pli fortan landon poste."}, {"text_idx": "#000022", "text": "Se ili ne havis tian historio-konscion, kiel ili povos sukcese transdoni al ni la 500-jaran kronikon, kiun povis legi neniu reg\u0302o, neniu popolano?"}, {"text_idx": "#000023", "text": "La \u2018Kroniko de Dinastio Joseon\u2019 estas ne nur la trezoro de Koreio, sed ankau\u0306tiu de la tuta homaro. Unesko nomis g\u0302in \u2018monda kultura heredaj\u0302o de registro\u2019."}, {"text_idx": "#000024", "text": "Seungjeong-won estas sama kiel nuntempa prezidenta sekretariejo. Vere la plej altnivela potenco-organizo."}, {"text_idx": "#000026", "text": "Ili skribis la taglibron dum 500 jaroj. La reg\u0302a kroniko estis ordigita kaj korektita c\u0302iuvespere, kaj la Seungjeong-wonTaglibroestis tiel farita c\u0302iumonate. Oni skribis g\u0302in ekzakte g\u0302is la fina jaro de la dinastio Joseon, t.e. g\u0302is la jaro 1910."}, {"text_idx": "#000027", "text": "Por kiu ili faris tion? Por ni, korea popolo. Unesko kontrolis g\u0302in kaj trovis, ke nur la dinastio Joseon havas tian registron en la mondo. Sed tre bedau\u0306rinde la duono de g\u0302i estis forbruligita dum la milito Imjinwaeran, la milito inter Joseon kaj Japanio, kaj nun restas nur la parto de 288 jaroj."}, {"text_idx": "#000028", "text": "La sumo de la restanta parto estas entute 250,000,000 literoj. La \u2018Nacia Instituto de Korea Historio\u2019 kontrolis por traduki g\u0302in, kaj konkludis, ke ili povos fini la laboron plej frue en 50 jaroj, kaj se ne, en 80 jaroj. Tiel grandan registron postlasis niaj prapatroj."}, {"text_idx": "#000029", "text": "Jen alia registraj\u0302o, nomata Ilseonglok, taglibro de reg\u0302oj.'Il' signifas tagon, 'seong' signifas rekonsideron, kaj 'lok' signifas libron."}, {"text_idx": "#000030", "text": "La reg\u0302o Jeongjo komencis tagskribi, kiam li estis kronprinco, kaj li dau\u0306rigis tion post la surtronig\u0302o. Kaj post li c\u0302iuj sekvantaj reg\u0302oj tagskribis tiel same kiel li. G\u0302is la fina jaro, 1910, ili skribis tion."}, {"text_idx": "#000031", "text": "Mi jam diris al vi, ke la reg\u0302oj ne povis legi la Kronikon de Dinastio Joseon, kaj g\u0302uste pro tio la reg\u0302o Jeongjo faris memdecidon, ke li tagskribu pli sisteme kaj pli strukture, por ke la sekvantaj reg\u0302oj scipovu, kiel regis la antau\u0306aj reg\u0302oj."}, {"text_idx": "#000032", "text": "Li skribis tre strukture dividante diversajn fakojn, ekzemple la fakoj de nacia defendo, ekonomio, nacia ekzameno, edukado, ktp."}, {"text_idx": "#000033", "text": "Karaj legantoj, c\u0302u vi povus trovi iun landon, kiu havas la reg\u0302an taglibron dum 150 jaroj? Ne. Nur ni havas g\u0302in. Ni, koreoj ofte sentas sin humiligitaj, kiam ni vojag\u0302as en eu\u0306ropaj landoj. Sed mi pensas, ke ni ne bezonas senti tiel. Mi havas unu song\u0302on."}, {"text_idx": "#000034", "text": "Ni traduku c\u0302iujn tiujn librojn skribitajn en la c\u0302inaj ideogramoj per la korea alfabeto. Inter ili la \u2018Kroniko de Dinastio Joseon\u2019 estas jam malnete tradukita, sed la aliaj tute ne."}, {"text_idx": "#000035", "text": "Post la traduko ni do plue traduku ilin en aliajn lingvojn, nome en la anglan, en la finnan, norvegian, danan, svahilan, en c\u0302iujn lingvojn de la mondo."}, {"text_idx": "#000036", "text": "Kaj ni publikigu ilin en interreto, kaj grandskale reklamu en gravaj mondaj j\u0302urnaloj."}, {"text_idx": "#000037", "text": "\u201cC\u0302iuj mondo-civitanoj, bonvole notu, ke en Koreio ekzistas 150-jara reg\u0302a taglibro, kaj 288-jara taglibro de la plej altnivela potencorganizo, la reg\u0302a sekretariejo, kaj ankau\u0306 518-jara dinastia kroniko. C\u0302u vi ne volas vidi kaj legi ilin? Bonvole klaku jenan retadreson, vi do povas legi ilin en via lingvo.\u201d"}, {"text_idx": "#000038", "text": "Kaj tiel, se la nombro de la legintoj atingos 10 milionojn, 1 bilionon, 2 bilionojn, kiel do ili pensos pri koreoj? Ili kredeble miros pri niaj registroj, kaj admiros nian popolon."}, {"text_idx": "#000039", "text": "Kaj g\u0302uste tio estas la \u2018nacia prestig\u0302o\u2019. La marko \u2018Koreio\u2019 altig\u0302os en la mondo. Niaj prapatroj postlasis al nig\u0302uste tiajn aferojn, sed nun ni ne bone utiligas ilin."}, {"text_idx": "#000040", "text": "Mi esploris pri la registroj de tertremo."}, {"text_idx": "#000041", "text": "En Samguksagi[1] trovig\u0302as entute 87 registroj pri tertremo."}, {"text_idx": "#000042", "text": "En Samgukyusa[2] trovig\u0302as 3 registroj, kaj en Goryeosa[3] 249 registroj.Kaj en la Kroniko de Dinastio Joseon entute 2,029 registroj.Sume 2,368 registroj de tertremo."}, {"text_idx": "#000047", "text": "Kaj la vizitantoj demandos, c\u0302u ni vere havas tiujn registrojn de 2000 jaroj. Por tio ni devos meti en ties reklama registrejo kopion de la libroj, kiujn mi diris supre. Kaj plue la registroj de tertremo estas tre konkretaj."}, {"text_idx": "#000048", "text": "Jen mi donos ekzemplojn. La plej malalta grado estas: \u201cTremis la folioj de saliko apud puto.\u201d La lau\u0306gradaj esprimoj estas jenaj: \u201cTrovig\u0302is fendoj c\u0302e la tera muro. Falis tera muro. Trovig\u0302is fendoj c\u0302es\u0302tona muro. Falis s\u0302tona muro.Falis tegoloj de sur la tegmento. Falis domo kun tegolita tegmento.\u201d"}, {"text_idx": "#000049", "text": "La tertrema akademio kalkulis la \u2018Richter\u2019 skalojn per tiuj registraj\u0302oj, kaj malnete elkalkulis la fortajn tertremojn, 11 fojojn g\u0302is antau\u0306 la periodo de unuig\u0302inta Shilla, ankau\u0306 11 fojojn en la dinastio Goryeo, kaj 26 fojojn en la dinastio Joseon."}, {"text_idx": "#000050", "text": "Entute estis 48-fojaj fortaj tertremoj en nia lando dum 2000 jaroj. Niaj prapatroj postlasis al ni la fundamentajn materialojn por tiu kalkulo."}, {"text_idx": "#000051", "text": "[1]Historio de Tri Regnoj (c\u0302irkau\u0306 4~7 jc)."}]